2011 se beste kinderboeke – Roekeloos
Gepubliseer deurQuintus van Rensburg	 14/12/2011 23/02/2017 Los kommentaar op 2011 se beste kinderboeke
Publisher's Weekly het onlangs (hulle lys van) die beste (internasionale) boeke van 2011 bekendgemaak.
Vir almal wat lees en laat lees is Publisher's Weekly 'n betroubare bron van alles leesbaar.
Ek deel 'n paar van die kinderboeke op die lys met julle. Vir diegene met kinders en die van ons wat ook kinderboeke lees (Nee nooit, nie ek nie!).
Vir die heel kleintjies:
Valorie Fisher dek regtig die hele spektrum en die foto's is visuele poeding. Die boek is nie net oorspronklik nie, maar ook groot pret.
Jon Klassen is my tipe persoon, ondeund en vol kurkdroë humor. En dadelik wonder jy of dit enigsins die kleintjies se aandag sal hou? Jy moet dit lees om te glo hoe die eenvoudige storie van 'n beer wat sy hoed soek mens kinders se aandag kan hou.
In Dennis Nolan se prentjieboek spoel 'n brander oor 'n sandkasteel en die piepklein mensies wat daar woon ontsnap net-net. 'n Verbeeldingryke boek vir verbeeldingryke kinders.
John Rocco wys hoe die nag kan betower as die krag af is. Jy leer ook dat ons elektroniese speelgoed nie alles in die lewe is nie.
Vir tieners en kinders wat al lekker kan lees:
Briony het 'n gladde bek, maar dis nie altyd genoeg in 'n wêreld vol tragedie en bonatuurlike wesens nie.
'n Vliegtuig vol tienderjarige skoonheidskoninginne moet 'n noodlanding maak op 'n verlate eiland. Die gebeure op die eiland is snaaks en hou 'n spieël op vir die narsasistiese samelewing.
Dis Lord of the Flies met 'n sin vir humor.
Tieners het 'n behoefte om hulself te laat geld. Veronica Roth se futuristiese en aksiebelaaide boek spreek die behoefte aan.
Volgende week kies ek 'n paar boeke uit die lys vir volwassenes.
Gepubliseer deurQuintus van Rensburg 14/12/2011 23/02/2017 Gepubliseer inBoekeSleutelwoorde: Dennis Nolan, John Rocco, Jon Klassen, Publisher's Weekly, Quintus van Rensburg, Valorie Fisher, Veronica Roth